PMIndiaData/PMIndiaSum huggingface dataset:
ജമ്മു കാശ്മീരില്‍ കേന്ദ്ര നിയമങ്ങള്‍ അംഗീകരിക്കു്ന്നതിനുള്ള
ഉത്തരവ് പുറപ്പെടുവിക്കുന്നതിന് മന്ത്രിസഭയുടെ അംഗീകാരം

കേന്ദ്ര ഗവണ്‍മെന്റിന്റെ ജമ്മു കാശ്മീര്‍ പുനഃസംഘടനാ നിയമം 2019 ലെ 96-ാം വകുപ്പിന് കീഴില്‍ കേന്ദ്രഭരണപ്രദേശമായ ജമ്മു കാശ്മീരില്‍ കേന്ദ്ര നിയമങ്ങള്‍ക്ക് അനുരൂപമായി മുന്നോട്ടുപോകുന്നതിനുള്ള ഉത്തരവ് പുറപ്പെടുവിക്കുന്നതിന് പ്രധാനമന്ത്രി ശ്രീ. നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. ജമ്മു കാശ്മീര്‍ പുനഃസംഘടനാ നിയമം 2019 നിലവില്‍ വന്നതോടെ പഴയ ജമ്മു കാശ്മീര്‍ സംസ്ഥാനം ജമ്മു കാശ്മീരും ലഡാക്കുമെന്ന കേന്ദ്ര ഭരണപ്രദേശങ്ങളായി 2019 ഒക്‌ടോബര്‍ 31 മുതല്‍ പ്രാബല്യത്തോടെ പുനഃസംഘടിപ്പിക്കപ്പെ്ട്ടു. രാഷ്ട്രത്തിന് മുഴുവന്‍ ബാധകമായിരുന്ന കേന്ദ്ര നിയമങ്ങള്‍ പഴയ ജമ്മു കാശ്മീര്‍ സംസ്ഥാനത്തിന് 2019 ഒക്‌ടോബര്‍ 31 വരെ ബാധകമായിരുന്നില്ല. എന്നാല്‍ ഇപ്പോള്‍ കേന്ദ്രഭരണപ്രദേശമായ ജമ്മു കാശ്മീരിന് ഇവ 2019 ഒക്‌ടോബര്‍ 31 മുതല്‍ ബാധകമാകും. അതിനുപരിയായി കണ്‍കറന്റ് പട്ടികയ്ക്ക് കീഴില്‍ നിര്‍മ്മിക്കുന്ന കേന്ദ്രനിയമങ്ങള്‍ ഭരണപരമായ കാര്യക്ഷമത ഉറപ്പാക്കുന്നതിനും കേന്ദ്ര ഭരണപ്രദേശമായ ഇന്ത്യന്‍ ഭരണഘടനയ്ക്കനുസൃതമായി നടപ്പാക്കുമ്പോള്‍ ജമ്മുകാശ്മീരിലുണ്ടാകുന്ന ആശങ്കകള്‍ ഇല്ലാതാക്കുന്നതിനായി ജമ്മു കാശ്മീരിലേക്ക് ഇവ മൃദുവായി പരിവര്‍ത്തനം ചെയ്യുന്നിതുിനും അവശ്യം വേണ്ട മാറ്റങ്ങളോടെയും ഭേദഗതിയോടെയും കേന്ദ്ര നിയമങ്ങള്‍ സ്വീകരിക്കേണ്ടതുണ്ട്. ജമ്മു കാശ്മീര്‍ പുനഃസംഘടനാ നിയമം 2019 ലെ 96-ാം വകുപ്പ് പ്രകാരം നിയമങ്ങള്‍ സ്വീകരിക്കുന്നതിനും മാറ്റങ്ങള്‍ വരുത്തുന്നതിനുമുള്ള അധികാരം കേന്ദ്ര ഗവണ്‍മെന്റിനാണ്. നിയമനദിവസങ്ങള്‍ക്ക് മുമ്പ് നിര്‍മ്മിച്ച ഏതൊരു നിയമവും കേന്ദ്രഭരണ പ്രദേശത്തിന്റെ പിന്‍ഗാമിയുമായി ബന്ധപ്പെട്ട നിയമനം മുതല്‍ കാലഹരണപ്പെടുന്നതിനിടിയിലുള്ള ഒരു വര്‍ഷത്തിനിടയില്‍ ഏതൊരു നിയമവും പ്രാബല്യത്തില്‍ വരുന്നത് വേഗതയിലാക്കുന്നതിന് പിന്‍വലിക്കുകയോ അല്ലെങ്കില്‍ ഭേദഗതി നടത്തുകയോ ചെയ്യുന്ന തരത്തിലാകാം. ജമ്മു കാശ്മീര്‍ പുനഃസംഘടനാ നിയമം 2019 ലെ 96-ാം വകുപ്പ് നല്‍കിയ അധികാരങ്ങളുടെ അടിസ്ഥാനത്തില്‍ ഇന്നത്തെ മന്ത്രിസഭായോഗം കേന്ദ്ര ഭരണപ്രദേശമായ ജമ്മുകാശ്മീരിന് ബാധകമായ അത്തരം 37 നിയമങ്ങള്‍ സ്വീകരിക്കുന്നതിനോ മാറ്റം വരുത്തുന്നതിനോ ഒരു ഉത്തരവ് ഇറക്കുന്നതിനുള്ള നിര്‍ദ്ദേശത്തിന് അംഗീകാരം നല്‍കി. മുകളില്‍ പറഞ്ഞിട്ടുള്ള കേന്ദ്ര നിയമങ്ങള്‍ വേണ്ട പരിഷ്‌ക്കാരങ്ങളോടെ സ്വീകരിക്കുന്നത് കേന്ദ്ര ഭരണപ്രദേശമായ ജമ്മുകാശ്മീരില്‍ ഭരണകാര്യക്ഷമത ഉറപ്പാക്കുകയും ഇന്ത്യന്‍ ഭരണഘടനയ്ക്കനുസൃതമായി ഈ നിയമങ്ങള്‍ നടപ്പാക്കുമ്പോള്‍ ഉണ്ടാകുന്ന ആശങ്കകള്‍ ഇല്ലാതാക്കുകയും ചെയ്യും.
മോസ്‌കോയില്‍ ‘ഫ്രന്‍ഡ്‌സ് ഓഫ് ഇന്ത്യ’ കലാപ്രകടനത്തിനു പ്രധാനമന്ത്രി സാക്ഷിയായി

റഷ്യന്‍ പൗരത്വമുള്ള മുസ്ലീം കുടുംബാംഗമായ സതി കാസനോവയുടെ കലാവൈഭവത്തെ അദ്ദേഹം പ്രത്യേകമായി പ്രകീര്‍ത്തിച്ചു. പോപ് ഗാനങ്ങള്‍ ആലപിക്കുന്നതില്‍ പ്രശസ്തിയുള്ള സതി കാസനോവ വേദമന്ത്രങ്ങളും ഭംഗിയായി ആലപിക്കും. ഇന്ത്യയുടെ സാംസ്‌കാരിക പാരമ്പര്യം റഷ്യയില്‍ ഇത്രയധികം പേര്‍ ഇഷ്ടപ്പെടുന്നുവെന്നത് അഭിമാനം പകരുന്ന കാര്യമാണെന്നു പ്രധാനമന്ത്രി വ്യക്തമാക്കി. കലാപ്രകടനങ്ങള്‍ കാണാനെത്തിയവര്‍ക്ക് ഈദ്-ഉല്‍-മിലാദ്, ക്രിസ്മസ് ആശംസകള്‍ നേര്‍ന്ന പ്രധാനമന്ത്രി ആഘോഷങ്ങളുടെ ദിവസമായ നാളെ മുന്‍ പ്രധാനമന്ത്രി ശ്രീ. അടല്‍ ബിഹാരി വാജ്‌പേയിയുടെ ജന്മദിനംകൂടിയാണെന്ന് ഓര്‍മിപ്പിച്ചു. ഇന്ത്യന്‍ സംസ്‌കാരത്തെ പ്രകീര്‍ത്തിക്കുന്നതിനായി റഷ്യയില്‍ എന്നും നല്ല ശ്രമമുണ്ടായിട്ടുണ്ടെന്നു പ്രധാനമന്ത്രി പറഞ്ഞു. റഷ്യയില്‍ ഇരുന്നൂറിലേറെ സ്ഥലങ്ങളില്‍ അന്തര്‍ദേശീയ യോഗാദിനത്തില്‍ യോഗ പരിപാടികള്‍ നടത്തിയിരുന്നുവെന്ന് അദ്ദേഹം ചൂണ്ടിക്കാട്ടി. വളരെ പഴയകാലം മുതല്‍ വാണിജ്യരംഗത്തും വൈജ്ഞാനികരംഗത്തും ഇരു രാജ്യങ്ങളും തമ്മില്‍ നിലനിന്നിരുന്ന നല്ല ബന്ധത്തെ പരാമര്‍ശിച്ച പ്രധാനമന്ത്രി ഇന്ത്യക്കു നല്ല കാലമുണ്ടായപ്പോഴും മോശം കാലമുണ്ടായപ്പോഴും റഷ്യ ഒപ്പം നിന്നിട്ടുണ്ടെന്ന് അനുസ്മരിച്ചു. യുദ്ധത്തിനിറങ്ങേണ്ടിവന്ന ഘട്ടത്തില്‍ റഷ്യ ഇന്ത്യയെ സഹായിച്ചിട്ടുണ്ടെന്നും തുടര്‍ന്ന് ഇന്ത്യയുടെ സൈനികര്‍ വെന്നിക്കൊടി പറത്തിയെന്നും പ്രധാനമന്ത്രി പറഞ്ഞു. ഇന്ത്യും റഷ്യയും തമ്മിലുള്ളതു കരുത്തിന്റെ അടിസ്ഥാനത്തിലുള്ള സൗഹൃദമാണെന്നും ആ കരുത്ത് യഥാര്‍ഥത്തില്‍ പരസ്പര സ്‌നേഹമാണെന്നും അദ്ദേഹം പറഞ്ഞു. രാജ്യാന്തര വേദികളില്‍പ്പോലും റഷ്യ, ഇന്ത്യയെ തുണച്ചിട്ടുണ്ടെന്നു പ്രധാനമന്ത്രി ചൂണ്ടിക്കാട്ടി. ടൂറിസത്തിനായി ഇന്ത്യയിലെത്താന്‍ റഷ്യക്കാരെ പ്രോല്‍സാഹിപ്പിക്കണമെന്നു റഷ്യയില്‍ പഠിക്കുന്ന ഭാരതീയരായ വിദ്യാര്‍ഥികളോടു പ്രധാനമന്ത്രി ആഹ്വാനം ചെയ്തു. സാമ്പത്തികരംഗത്തെ മെച്ചമാര്‍ന്ന പ്രകടനത്തിന് ഇന്ത്യ ഇപ്പോള്‍ ആഗോളതലത്തില്‍ പ്രശംസ നേടിവരികയാണെന്നു പ്രധാനമന്ത്രി പറഞ്ഞു. ലോകം പ്രതീക്ഷയോടെയാണ് ഇന്ത്യയെ ഉറ്റുനോക്കുന്നതെന്നു മാത്രമല്ല, ഇന്ത്യയില്‍ നിക്ഷേപം നടത്താനുള്ള ആത്മവിശ്വാസം നിക്ഷേപകരില്‍ സൃഷ്ടിക്കാന്‍ സാധിക്കുകയും ചെയ്തു. ഈ നിക്ഷേപങ്ങള്‍ വഴി ഇന്ത്യയില്‍ ലോകോത്തര അടിസ്ഥാനസൗകര്യ വികസനം സാധ്യമാകുമെന്നും വിദ്യാര്‍ഥികള്‍ക്കു തൊഴിലവസരങ്ങള്‍ സൃഷ്ടിക്കപ്പെടുമെന്നും അദ്ദേഹം പറഞ്ഞു. ഒരു വിപണിയായി മാത്രമല്ല ഇന്ത്യയെ ലോകമിപ്പോള്‍ കാണുന്നതെന്നും സാധ്യതകളുള്ള ഉല്‍പാദനകേന്ദ്രമായും രാജ്യം ശ്രദ്ധിക്കപ്പെടുന്നുണ്ടെന്നും പ്രധാനമന്ത്രി ചൂണ്ടിക്കാട്ടി. തന്റെ റഷ്യന്‍ സന്ദര്‍ശനം ഉജ്വലവിജയമാണെന്നു വിശദീകരിച്ച ശ്രീ നരേന്ദ്ര മോദി, റഷ്യന്‍ പ്രസിഡന്റ് ശ്രീ പുടിനുമായി നടത്തിയ ചര്‍ച്ചയും വന്‍ വിജയമായെന്നു കൂട്ടിച്ചേര്‍ത്തു.
നീമ്രണ സമ്മേളനത്തില്‍ പങ്കെടുക്കുന്ന പണ്ഡിതരുമായി പ്രധാനമന്ത്രി ആശയവിനിമയം നടത്തി

നീമ്രണ സമ്മേളനം 2016ല്‍ പങ്കെടുക്കുന്ന പണ്ഡിതരുമായി പ്രധാനമന്ത്രി ശ്രീ. നരേന്ദ്ര മോദി ആശയവിനിമയം നടത്തി. സമ്പദ്ഘടന, ധനനയം, മത്സരക്ഷമത, ഉല്‍പാദനക്ഷമത, ഊര്‍ജം തുടങ്ങിയ മേഖകളെ അധികരിച്ചായിരുന്നു ചര്‍ച്ചകള്‍ പ്രധാനമായും. ദീര്‍ഘദൃഷ്ടിയോടുകൂടിയ സാമ്പത്തിക നയവും വ്യവസ്ഥാപിതമായ ബഹുരാഷ്ട്ര വ്യാപാര കരാറുകളും ഉത്തരവാദിത്തപൂര്‍ണമായ കാലാവസ്ഥാനയവും തൊഴിലവസരങ്ങള്‍ സൃഷ്ടിക്കുകയും ദാരിദ്ര്യം കുറച്ചുകൊണ്ടുവരികയും ചെയ്യുന്ന വളര്‍ച്ചയും യാഥാര്‍ഥ്യമാക്കുന്നതില്‍ ഇന്ത്യക്കുള്ള പ്രതിജ്ഞാബദ്ധത പ്രധാനമന്ത്രി ചൂണ്ടിക്കാട്ടി. തുടര്‍ന്ന്, കാര്‍ഷികോല്‍പാദനം വര്‍ധിപ്പിക്കുന്നതിനും പുനരുപയോഗിക്കാവുന്ന ഊര്‍ജം വ്യാപകമാക്കാനും കേന്ദ്ര ഗവണ്‍മെന്റ് കൈക്കൊണ്ട നടപടികള്‍ അദ്ദേഹം വിശദീകരിച്ചു.
വാര്‍ഷിക ഉഭയകക്ഷി ഉച്ചകോടിയില്‍ പങ്കെടുക്കാനെത്തുന്ന ജപ്പാന്‍ പ്രധാനമന്ത്രി ഷിന്‍സോ ആബെയെ പ്രധാനമന്ത്രി നരേന്ദ്ര മോദി ഗുജറാത്തില്‍ സ്വീകരിക്കും

പ്രധാനമന്ത്രി ശ്രീ. നരേന്ദ്ര മോദിയുടെ ക്ഷണം സ്വീകരിച്ചു ജപ്പാന്‍ പ്രധാനമന്ത്രി ശ്രീ. ഷിന്‍സോ ആബേ 2017 സെപ്റ്റംബര്‍ 13, 14 തീയതികളില്‍ ഇന്ത്യയില്‍ ഔദ്യോഗിക സന്ദര്‍ശനം നടത്തും. സെപ്റ്റംബര്‍ 14നു ഗുജറാത്തിലെ ഗാന്ധിനഗറിലുള്ള മഹാത്മാ മന്ദിരത്തില്‍ പ്രധാനമന്ത്രി മോദിയും പ്രധാനമന്ത്രി ആബെയും 12ാമത് ഇന്ത്യ-ജപ്പാന്‍ വാര്‍ഷിക ഉച്ചകോടിക്കു നേതൃത്വം നല്‍കും. ഇരു നേതാക്കളും മാധ്യമപ്രസ്താവനകള്‍ പുറപ്പെടുവിക്കും. ഇന്ത്യ-ജപ്പാന്‍ വാണിജ്യ സമ്മേളനവും അതേ ദിവസം നടക്കും. പ്രധാനമന്ത്രി മോദിയും പ്രധാനമന്ത്രി ആബെയും നേതൃത്വം നല്‍കുന്ന നാലാമത്തെ വാര്‍ഷിക ഉച്ചകോടിയാണിത്. ഇരു നേതാക്കളും തങ്ങളുടെ നേതൃത്വത്തില്‍ രൂപപ്പെടുത്തിയ ‘സവിശേഷമായ തന്ത്രപ്രാധാന്യത്തോടുകൂടിയ ആഗോള പങ്കാളിത്ത’പ്രകാരമുള്ള ബഹുമുഖ സഹകരണത്തില്‍ അടുത്തിടെ ഉണ്ടായിട്ടുള്ള പുരോഗതി വിലയിരുത്തുകയും അതിന്റെ വരുംകാല ദിശ നിശ്ചയിക്കുകയും ചെയ്യും. സെപ്റ്റംബര്‍ 14ന്, അഹമ്മദാബാദിനും മുംബൈക്കുമിടയില്‍ നിര്‍മിക്കുന്ന ഇന്ത്യയിലെ ആദ്യ അതിവേഗ റെയില്‍ പദ്ധതിയുടെ പ്രവൃത്തി ഉദ്ഘാടനച്ചടങ്ങില്‍ ഇരു നേതാക്കളും സംബന്ധിക്കും. ഈ പാത യാഥാര്‍ഥ്യമാകുന്നതോടെ യാത്രാസമയം ഗണ്യമായി കുറയുമെന്നാണു പ്രതീക്ഷിക്കുന്നത്. അതിവേഗ റെയില്‍ ശൃംഖലകള്‍ നിര്‍മിക്കുന്നതില്‍ മുന്‍നിരയിലുള്ള ജപ്പാനിലെ ഷിങ്കന്‍സെന്‍ ബുള്ളറ്റ് ട്രെയിന്‍ ലോകത്തില്‍ ഏറ്റവും വേഗമേറിയ ട്രെയിനുകളില്‍പ്പെട്ടതാണ്. ഒരു കൂട്ടം പ്രകടനങ്ങളിലൂടെ ഇന്ത്യയുടെ സാംസ്‌കാരിക വൈജാത്യം പ്രദര്‍ശിപ്പിക്കുകവഴി പ്രധാനമന്ത്രി ആബെക്ക് വന്‍ പൗരസ്വീകരണമാണ് അഹമ്മദാബാദില്‍ സെപ്റ്റംബര്‍ 13നു നല്‍കുക. സബര്‍മതി നദീതീരത്തു മഹാത്മാഗാന്ധി നിര്‍മിച്ച സബര്‍മതി ആശ്രമം ഇരു പ്രധാനമന്ത്രിമാരും സന്ദര്‍ശിക്കും. അഹമ്മദാബാദില്‍ 16ാം നൂറ്റാണ്ടില്‍ നിര്‍മിക്കപ്പെട്ട ‘സിദി സയ്യിദ് നി ജാലി’ മുസ്ലീം പള്ളിയും സന്ദര്‍ശിക്കും. മഹാത്മാ മന്ദിരത്തിലുള്ള, മഹാത്മാഗാന്ധിക്കായി സമര്‍പ്പിച്ചിരിക്കുന്ന ദണ്ഡികുടീരം സന്ദര്‍ശിക്കാനും പദ്ധതിയുണ്ട്.
ജമ്മു-കശ്മീരില്‍ തീവ്രവാദികളുമായുള്ള ഏറ്റുമുട്ടലില്‍ മരിച്ച രക്തസാക്ഷികള്‍ക്കു പ്രധാനമന്ത്രി അന്ത്യാഞ്ജലിയര്‍പ്പിച്ചു

ജമ്മു-കശ്മീരില്‍ അടുത്തിടെ തീവ്രവാദികളുമായുള്ള ഏറ്റുമുട്ടലില്‍ മരിച്ച ധീരരക്തസാക്ഷികളായ മേജര്‍ സതീഷ് ദഹിയ, പെയ്ന്റര്‍ ധര്‍മേന്ദ്ര കുമാര്‍, ഗണ്ണര്‍ അഹ്‌തോഷ് കുമാര്‍ എന്നിവര്‍ക്കു പ്രധാനമന്ത്രി ശ്രീ. നരേന്ദ്ര മോദി അന്ത്യാഞ്ജലിയര്‍പ്പിച്ചു. ഉത്തര്‍പ്രദേശില്‍നിന്നുള്ള മടക്കയാത്രയ്ക്കിടെ ഡെല്‍ഹി വിമാനത്താവളത്തില്‍വെച്ചാണു പ്രധാനമന്ത്രി രക്തസാക്ഷികളോടുള്ള ആദരവു പ്രകടിപ്പിച്ചത്.
സ്മാര്‍ട്ട് ഇന്ത്യ ഹാക്കത്തണ്‍-2018ന്റെ ഗ്രാന്റ് ഫിനാലെയില്‍ പ്രധാനമന്ത്രി പ്രസംഗിച്ചു; വിവിധ കേന്ദ്രങ്ങളിലെ പങ്കാളികളുമായി വീഡിയോ കോണ്‍ഫറന്‍സിങ് വഴി സംവദിച്ചു

സ്മാര്‍ട്ട് ഇന്ത്യ ഹാക്കത്തണിന്റെ ഗ്രാന്‍ഡ് ഫിനാലെയെ വിഡിയോ കോണ്‍ഫറന്‍സിങ് വഴി പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്തു. പങ്കാളിത്ത ഭരണത്തിന്റെ പ്രാധാന്യത്തെക്കുറിച്ചു പ്രധാനമന്ത്രി സ്മാര്‍ട്ട് ഇന്ത്യ ഹാക്കത്തണ്‍-2018 പങ്കാളികളോട് അടിവരയിട്ടു വിശദീകരിച്ചു. യുവാക്കളില്‍ തനിക്കുള്ള അങ്ങേയറ്റത്തെ വിശ്വാസം വെളിപ്പെടുത്തിയ അദ്ദേഹം പുതിയ ഇന്ത്യ എന്ന വീക്ഷണം യാഥാര്‍ഥ്യമാക്കുന്നതിനായി പരമാവധി സംഭാവനകള്‍ അര്‍പ്പിക്കാന്‍ യുവാക്കളോട് ആഹ്വാനം ചെയ്യുകയും ചെയ്തു. ‘യുവ പ്രഫഷണലുകളുമായും യുവ സി.ഇ.ഒമാരുമായും യുവ ശാസ്ത്രജ്ഞരുമായും ഇടപഴകുന്നതിനുള്ള അവസരം ഞാന്‍ ഒരിക്കലും നഷ്ടപ്പെടുത്താറില്ല’, പ്രധാനമന്ത്രി പറഞ്ഞു. മുന്‍വര്‍ഷത്തേതിനേക്കാള്‍ പേര്‍ ഇത്തവണ ഹാക്കത്തണില്‍ പങ്കെടുക്കുന്നുണ്ട് എന്നതില്‍ പ്രധാനമന്ത്രി സന്തുഷ്ടി പ്രകടിപ്പിച്ചു. ‘മുന്‍ ഹാക്കത്തണില്‍ ഏറ്റെടുക്കപ്പെട്ടിരുന്ന പദ്ധതികളില്‍ മിക്കതും പൂര്‍ത്തീകരിക്കപ്പെട്ടു എന്നാണ് അറിയാന്‍ സാധിച്ചത്’, അദ്ദേഹം തുടര്‍ന്നു. നവീന ആശയങ്ങളുടെ കണ്ടുപിടിത്തത്തിന് ഊന്നല്‍ നല്‍കി പ്രസംഗിച്ച പ്രധാനമന്ത്രി, ഐ.പി.പി.പി. (കണ്ടുപിടിക്കുക, പേറ്റന്റ് നേടുക, ഉല്‍പാദിപ്പിക്കുക, അഭിവൃദ്ധി നേടുക) എന്ന മന്ത്രം ഉപദേശിച്ചു. ‘ഈ നാലു ചുവടുകള്‍ നമ്മുടെ രാഷ്ട്രത്തെ അതിവേഗം അഭിവൃദ്ധിയിലേക്കു നയിക്കും. അതിനായി നാം കണ്ടുപിടിത്തങ്ങള്‍ നടത്തുകയും കണ്ടുപിടിത്തങ്ങള്‍ക്കു പേറ്റന്റ് നേടുകയും ഉല്‍പാദനം എളുപ്പമാക്കുകയും ഉല്‍പന്നങ്ങള്‍ അതിവേഗം ജനങ്ങളിലേക്ക് എത്തിച്ച് അവരുടെ അഭിവൃദ്ധി യാഥാര്‍ഥ്യമാക്കുകയും വേണം’, അദ്ദേഹം പറഞ്ഞു. ‘കണ്ടുപിടിത്തങ്ങള്‍ക്കു ലോകം നേരിടുന്ന വെല്ലുവിളികളെ അതിജീവിക്കാനുള്ള കരുത്തുണ്ട്. നമ്മുടെ കണ്ടുപിടിത്തങ്ങള്‍ സഹപൗരന്‍മാരുടെ ജീവിതം മെച്ചപ്പെടുത്താന്‍ ഏതു വിധത്തിലാണ് ഉതകുക എന്ന ചിന്ത നമുക്ക് ഉണ്ടായിരിക്കണം’, പ്രധാനമന്ത്രി കൂട്ടിച്ചേര്‍ത്തു. ‘മെയ്ക്ക് ഇന്‍ ഇന്ത്യ’ എങ്ങനെ ഒരു ബ്രാന്‍ഡായിത്തീര്‍ന്നുവെന്നും ലോകത്താകമാനം പ്രശസ്തമായിത്തീര്‍ന്നു എന്നും പ്രസംഗത്തില്‍ പ്രധാനമന്ത്രി ചൂണ്ടിക്കാട്ടി. നാലു വര്‍ഷം മുമ്പ് ഇന്ത്യയില്‍ കേവലം രണ്ടു മൊബൈല്‍ ഫോണ്‍ നിര്‍മാണ കേന്ദ്രങ്ങളാണ് ഉണ്ടായിരുന്നതെങ്കില്‍ ഇപ്പോള്‍ അത്തരം ഫാക്ടറികളുടെ എണ്ണം 120 ആയി ഉയര്‍ന്നുവെന്ന് അദ്ദേഹം വെളിപ്പെടുത്തി. 2013-14 സാമ്പത്തിക വര്‍ഷത്തെ അപേക്ഷിച്ച് പേറ്റന്റ്, ട്രേഡ്മാര്‍ക്ക് റജിസ്‌ട്രേഷനുകളില്‍ മൂന്നിരട്ടി വര്‍ധന ഉണ്ടായിട്ടുണ്ടെന്നും പ്രധാനമന്ത്രി പറഞ്ഞു. ആരോഗ്യ ഹാക്കത്തണ്‍, നിയമ ഹാക്കത്തണ്‍, വാസ്തുശാസ്ത്ര ഹാക്കത്തണ്‍, കൃഷി ഹാക്കത്തണ്‍, ഗ്രാമ ഹാക്കത്തണ്‍ തുടങ്ങിയ ബഹുമേഖലാ ഹാക്കത്തണിന്റെ സാധ്യത തേടണമെന്നു പ്രതിനിധികളോട് അദ്ദേഹം ആഹ്വാനം ചെയ്തു. ‘ഇത്തരം ഹാക്കത്തണുകളില്‍ നവീന ആശയങ്ങള്‍ കൈമുതലായുള്ള കൃഷിക്കാരെയും എന്‍ജിനീയര്‍മാരെയും വാസ്തുവിദ്യാ വിദഗ്ധരെയും ഡോക്ടര്‍മാരെയും അഭിഭാഷകരെയും മാനേജര്‍മാരെയും നമുക്ക് ആവശ്യമുണ്ട്. ഹാക്കത്തണുകള്‍ വളര്‍ന്നുവരുന്ന പ്രതിഭകള്‍ക്ക് വേദി പ്രദാനം ചെയ്യും’, അദ്ദേഹം പറഞ്ഞു. പ്രഗതി യോഗങ്ങളിലൂടെ വികസന പദ്ധതികളുടെ നിര്‍മാണ പുരോഗതി അതതു സമയത്തു വിലയിരുത്തുന്നതു സംബന്ധിച്ച അനുഭവങ്ങള്‍ പ്രധാനമന്ത്രി പങ്കുവെച്ചു. വിവിധ കേന്ദ്രങ്ങളിലെ സ്മാര്‍ട് ഇന്ത്യ ഹാക്കത്തണുകളില്‍ പങ്കെടുക്കുന്നവരുമായി ഗ്രാന്റ് ഫിനാലെ പരിപാടിയില്‍ പ്രധാനമന്ത്രി സംവദിച്ചു.
പ്രധാനമന്ത്രി മധ്യപ്രദേശില്‍; മോഹന്‍പുര ജലവൈദ്യുത പദ്ധതി രാഷ്ട്രത്തിനു സമര്‍പ്പിച്ചു

മോഹന്‍പുര ജലവൈദ്യുത പദ്ധതി പ്രധാനമന്ത്രി ശ്രീ. നരേന്ദ്ര മോദി രാഷ്ട്രത്തിനു സമര്‍പ്പിച്ചു. ഈ പദ്ധതി രാജ്ഗഢ് ജില്ലയില്‍ ജലസേചനം സാധ്യമാക്കും. ഈ മേഖലയിലെ ഗ്രാമങ്ങളില്‍ കുടിവെള്ളമെത്തിക്കാനും പദ്ധതിയിലൂടെ സാധിക്കും. വിവിധ കുടിവെള്ള പദ്ധതികളുടെ ശിലാസ്ഥാപനവും പ്രധാനമന്ത്രി നിര്‍വഹിച്ചു. ചടങ്ങിനു സാക്ഷ്യംവഹിക്കാന്‍ മോഹന്‍പുരയിലെത്തിയ വന്‍ ജനാവലിയെ അഭിസംബോധന ചെയ്യവേ, ഡോ. ശ്യാമപ്രസാദ് മുഖര്‍ജിക്ക് അദ്ദേഹത്തിന്റെ ചരമവാര്‍ഷികദിനം പ്രമാണിച്ചു പ്രധാനമന്ത്രി ആദരാഞ്ജലിയര്‍പ്പിച്ചു. സ്വന്തം ഊര്‍ജത്താലും ശ്രമത്താലും മാത്രമേ ഒരു രാഷ്ട്രം കെട്ടിപ്പടുക്കാന്‍ സാധിക്കൂ എന്ന ഡോ. മുഖര്‍ജിയുടെ സന്ദേശം പ്രധാനമന്ത്രി അനുസ്മരിച്ചു. വ്യവസായ നയം, വിദ്യാഭ്യാസം, സ്ത്രീശാക്തീകരണം തുടങ്ങിയ വിവിധ മേഖലകളില്‍ ഡോ. ശ്യാമപ്രസാദ് മുഖര്‍ജി അര്‍പ്പിച്ച സംഭാവനകളെക്കുറിച്ച് അദ്ദേഹം ചൂണ്ടിക്കാട്ടി. വിദ്യാഭ്യാസം, ആരോഗ്യം, സുരക്ഷ എന്നിവയ്ക്കു ഡോ. മുഖര്‍ജി വളരെ പ്രാധാന്യം കല്‍പിച്ചിരുന്നുവെന്നും പ്രധാനമന്ത്രി പറഞ്ഞു. സ്‌കില്‍ ഇന്ത്യ മിഷന്‍, സ്റ്റാര്‍ട്ടപ്പ് ഇന്ത്യ, മുദ്ര യോജന, മെയ്ക്ക് ഇന്‍ ഇന്ത്യ തുടങ്ങിയ കേന്ദ്ര ഗവണ്‍മെന്റ് പദ്ധതികളെല്ലാം ഡോ. മുഖര്‍ജിയുടെ വീക്ഷണങ്ങള്‍ ഉള്‍ക്കൊള്ളുന്നതാണെന്ന് അദ്ദേഹം കൂട്ടിച്ചേര്‍ത്തു. വികസനം കാംക്ഷിക്കുന്ന ജില്ലകളില്‍ ഒന്നായി തെരഞ്ഞെടുക്കപ്പെട്ടിട്ടുള്ള ജില്ലയാണ് രാജ്ഗഢെന്നു ചൂണ്ടിക്കാട്ടിയ പ്രധാനമന്ത്രി, വികസന പ്രവര്‍ത്തനങ്ങള്‍ ഇനി വേഗത്തില്‍ നടക്കുമെന്നു വ്യക്തമാക്കി. രാജ്യത്തിന്റെ ആവശ്യങ്ങള്‍ തിരിച്ചറിഞ്ഞും രാജ്യത്തിന്റെ ശേഷികളില്‍ വിശ്വാസമര്‍പ്പിച്ചും കേന്ദ്ര ഗവണ്‍മെന്റ് 21ാം നൂറ്റാണ്ടാകുമ്പോഴേക്കും ഇന്ത്യയെ പുതിയ ഉയരങ്ങളിലേക്ക് എത്തിക്കാനായി പ്രവര്‍ത്തിക്കുകയാണെന്ന് ശ്രീ. നരേന്ദ്ര മോദി ഓര്‍മിപ്പിച്ചു. കാര്‍ഷിക മേഖലയില്‍ നടപ്പാക്കിയ കാര്യങ്ങള്‍ക്കും വികസന പദ്ധതികള്‍ക്കും മധ്യപ്രദേശ് ഗവണ്‍മെന്റിനെ അദ്ദേഹം അഭിനന്ദിച്ചു. സംസ്ഥാനത്തു കൂടുതല്‍ സ്ഥലത്തു ജലസേചന സൗകര്യം ലഭ്യമാക്കിയതിനും സംസ്ഥാന ഗവണ്‍മെന്റിനെ പ്രധാനമന്ത്രി അഭിനന്ദിച്ചു. സംസ്ഥാനത്തു ലക്ഷ്യമിട്ട ജലസേചന സൗകര്യം യാഥാര്‍ഥ്യമാക്കുന്നതിനായി കേന്ദ്ര ഗവണ്‍മെന്റ് സംസ്ഥാന ഗവണ്‍മെന്റുമായി സഹകരിച്ചു പ്രവര്‍ത്തിക്കുമെന്ന് അദ്ദേഹം വ്യക്തമാക്കി. പ്രധാനമന്ത്രി കൃഷി സീഞ്ചായ് യോജന പ്രകാരം സംസ്ഥാനത്ത് 14 പദ്ധതികള്‍ നടപ്പാക്കിവരികയാണെന്നു പ്രധാനമന്ത്രി പറഞ്ഞു. ജലനഷ്ടം കുറച്ചുകൊണ്ടു നനയ്ക്കുന്ന പദ്ധതിക്ക് ഊന്നല്‍ നല്‍കുമെന്ന് അദ്ദേഹം കൂട്ടിച്ചേര്‍ത്തു. സോയില്‍ ഹെല്‍ത്ത് കാര്‍ഡുകള്‍, ഫസല്‍ ബീമാ യോജന, ഇ-നാം തുടങ്ങി കാര്‍ഷിക മേഖലയ്ക്കായി കേന്ദ്ര ഗവണ്‍മെന്റ് നടപ്പാക്കിയ പദ്ധതികളെക്കുറിച്ചു പ്രധാനമന്ത്രി പരാമര്‍ശിച്ചു. ഉജ്വല യോജന, മുദ്ര യോജന തുടങ്ങിയ പദ്ധതികളുടെ നേട്ടങ്ങളും അദ്ദേഹം വിശദീകരിച്ചു.
ഉത്തർപ്രദേശിലെ കുഷിനഗർ വിമാനത്താവളത്തെ അന്താരാഷ്ട്രവിമാനത്താവളമായി പ്രഖ്യാപിച്ചു

ഉത്തർപ്രദേശിലെ കുഷിനഗർ വിമാനത്താവളത്തെ അന്താരാഷ്ട്രവിമാനത്താവളമായി പ്രഖ്യാപിക്കണമെന്ന നിർദേശത്തിനു ഇന്നുചേർന്ന കേന്ദ്രമന്ത്രിസഭായോഗം അംഗീകാരം നൽകി. രാജ്യത്തെ പ്രധാന ബുദ്ധമത തീർത്ഥാടന കേന്ദ്രങ്ങളിലൊന്നാണ് കുഷിനഗർ. ഇത് പരിഗണിച്ചുകൊണ്ടാണ് തീരുമാനം. ഇവിടേക്കുള്ള ഗതാഗതസംവിധാനങ്ങൾ മെച്ചപ്പെടാനും,കുറഞ്ഞനിരക്കിൽ കൂടുതൽ സൗകര്യങ്ങൾ ലഭ്യമാക്കാനും,ഈ നീക്കം ഗുണം ചെയ്യും.ഇതിലൂടെ കുഷിനഗർ സന്ദർശിക്കുന്ന ആഭ്യന്തര-വിദേശ വിനോദസഞ്ചാരികളുടെ എണ്ണത്തിൽ ഗണ്യമായ വർദ്ധനവുണ്ടാകും .മേഖലയുടെ സാമ്പത്തികപുരോഗതിയ്ക്കും ഇത് സഹായകമാകും. ഉത്തര്‍പ്രദേശിന്റെ വടക്ക് കിഴക്കന്‍ ഭാഗത്ത് ഗോരഖ്പൂരില്‍ നിന്ന് 50 കിലോമീറ്റര്‍ കിഴക്കോട്ട് നീങ്ങിയാണ് കുഷിനഗര്‍ സ്ഥിതി ചെയ്യുന്നത്.
ബാങ്കുകളും ബാങ്കിംഗ് ഇ

തര ധനകാര്യസ്ഥാപനങ്ങളുമായി (എന്‍.എഫ്.ബി.സി)ബന്ധപ്പെട്ടവരുമായി പ്രധാനമന്ത്രി ആശയവിനിമയം നടത്തി ഭാവിയെക്കുറിച്ചുള്ള വീക്ഷണത്തെ കുറിച്ചും ലക്ഷ്യപ്രാപ്തിക്കായുള്ള തന്ത്രങ്ങളെ കുറിച്ചും ആലോചിക്കുന്നതിനും ചര്‍ച്ചചെയ്യുന്നതിനുമായി ബാങ്കിംഗ്, ബാങ്കിംഗ് ഇതര ധനകാര്യസ്ഥാപനങ്ങളുമായി ബന്ധപ്പെട്ടവരുമായി പ്രധാനമന്ത്രി ശ്രീ. നരേന്ദ്രമോദി കൂടിക്കാഴ്ച നടത്തി. വളര്‍ച്ചയെ പിന്തുണയ്ക്കുന്നതില്‍ ധനകാര്യ, ബാങ്കിംഗ് സംവിധാനങ്ങള്‍ക്കുള്ള സുപ്രധാനമായ പങ്കിനെക്കുറിച്ച് ചര്‍ച്ച ചെയ്തു. ചെറുകിട സംരംഭകര്‍, സ്വയം സഹായസംഘങ്ങള്‍ (എസ്.എച്ച്.ജികള്‍), കര്‍ഷകര്‍ എന്നിവര്‍ തങ്ങളുടെ വായ്പാ ആവശ്യങ്ങള്‍ക്കും വളര്‍ച്ചയ്ക്കുമായി സ്ഥാപനവല്‍കൃത വായ്പകളെ ഉപയോഗിക്കുന്നതിനായി പ്രോത്സാഹിപ്പിക്കപ്പെടണമെന്ന് ചൂണ്ടിക്കാട്ടപ്പെട്ടു. ഓരോ ബാങ്കും തങ്ങളുടെ വായ്പാ വളര്‍ച്ച സ്ഥിരമാക്കുന്നത് ഉറപ്പാക്കുന്നതിനായി അതിന്റെ പ്രവര്‍ത്തനങ്ങളെക്കുറിച്ച് ആത്മപരിശോധനയും പുനഃപരിശോധനയും നടത്തണം. ബാങ്കുകള്‍ എല്ലാ നിര്‍ദ്ദേശങ്ങളേയും ഒരേ അളവുകോല്‍ വെച്ചു വിലയിരുത്തരുതെന്നും ഗുണകരമായ നിര്‍ദ്ദേശങ്ങള്‍ കണ്ടെത്തി അവയ്ക്കു പണം ലഭ്യമാകുന്നതു നിര്‍ദേശങ്ങളുടെ മികവു നിമിത്തമാണെന്ന് ഉറപ്പു വരുത്തുകയും അതുവഴി പഴയ നിഷ്‌ക്രിയാസ്തികളുടെ ഗണത്തില്‍ പെടില്ലെന്ന് ഉറപ്പു വരുത്തുകയും ചെയ്യേണ്ടതാണ്. ഗവണ്‍മെന്റ് ബാങ്കിംഗ് സംവിധാനത്തിന് പിന്നില്‍ ഉറച്ചുനില്‍ക്കുന്നു എന്നതിന് ഊന്നല്‍ നല്‍കപ്പെട്ടു. ഇതിന് ആവശ്യമായ പിന്തുണ നല്‍കുന്നതിനും വളര്‍ച്ചയ്ക്കുമായി എന്തു നടപടി കൈക്കൊള്ളാനും ഗവണ്‍മെന്റ് തയാറാണ്. ബാങ്കുകള്‍ കേന്ദ്രീകൃത വിവരവേദികള്‍, ഡിജിറ്റല്‍ ഡോക്യൂമെന്റേഷന്‍, ഉപഭോക്താക്കളെ ഡിജിറ്റല്‍ ഉപയോഗത്തിലേക്ക് നീക്കുന്നതിനുമായി വിവരങ്ങളുടെ സംയോജിത ഉപയോഗം തുടങ്ങിയ ഫിന്‍ടെക്കുകള്‍ സ്വീകരിക്കണം. ഇത് വായ്പാ വ്യാപ്തിയും ഉപഭോക്താളുടെ അനായാസതയും വര്‍ദ്ധിപ്പിക്കുന്നതിനും ബാങ്കുകളുടെ ചിലവു കുറയ്ക്കുന്നതിനും സഹായകമാകും. തട്ടിപ്പുകള്‍ കുറയുന്നതിന് ഇടയാക്കുകയും ചെയ്യും. ഇന്ത്യ കരുത്തുറ്റ, ഡിജിറ്റല്‍ ഇടപാടിനായുള്ള ചിലവ് കുറഞ്ഞ പശ്ചാത്തല സൗകര്യം നിര്‍മ്മിച്ചിട്ടുണ്ട്. ഇത് ഏതൊരു പൗരനേയും ഏത് വലിപ്പത്തിതോതിലുള്ളതുമായ ഡിജിറ്റല്‍ ഇടപാടുകള്‍ ഏറ്റെടുക്കാന്‍ സഹായിക്കും. ബാങ്കുകളും ധനകാര്യസ്ഥാപനങ്ങളും റുപേയും യു.പി.ഐയും ഉപഭോക്താക്കള്‍ക്കിടയില്‍ സജീവമായി പ്രോത്സാഹിപ്പിക്കണം. എം.എസ്.എം.ഇകള്‍ക്കുള്ള അടിയന്തര വായ്പകള്‍, അധിക കെ.സി.സി. കാര്‍ഡുകള്‍, എന്‍.ബി.എഫ്.സികള്‍ക്കുള്ള ലിക്വിഡിറ്റി വാതായനങ്ങള്‍ എം.എഫ്.ഐ. എന്നിവയും അവലോകനം ചെയ്തു. മിക്കവാറും പദ്ധതികളില്‍ സവിശേഷമായ പുരോഗതി കൈവരിച്ചുവെന്ന് ചൂണ്ടിക്കാണിക്കപ്പെട്ടു. പ്രതിസന്ധി സമയത്ത് ഗുണഭോക്താക്കളില്‍ വായ്പാ പിന്തുണ സമയബന്ധിതമായി എത്തിച്ചേരുന്നുവെന്ന് ഉറപ്പാക്കുന്ന തരത്തില്‍ ബാങ്കുകള്‍ പരപ്രേരണകൂടാതെയും സജീവമായും ഇടപെടണമെന്നും ചൂണ്ടിക്കാണിക്കപ്പെട്ടു.
നാവിക സാഗര പരിക്രമണ സംഘം പ്രധാനമന്ത്രിയെ സന്ദര്‍ശിച്ചു

ഐ.എന്‍.എസ്.വി. തരിണി കപ്പലില്‍ ലോകം ചുറ്റാനിറങ്ങുന്ന ഇന്ത്യന്‍ നാവികസേനയിലെ ആറു വനിതാ ഓഫീസര്‍മാര്‍ പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. വനിതാ നാവികര്‍ മാത്രമായി ലോകം ചുറ്റാനിറങ്ങുന്ന ആദ്യ ഇന്ത്യന്‍ സംഘമാണിത്. ഈ മാസം അവസാനത്തോടെ ഗോവയില്‍നിന്നു യാത്രതിരിക്കുന്ന സംഘം ലോകംചുറ്റി 2018 മാര്‍ച്ചോടെ ഗോവയില്‍ തിരിച്ചെത്തും. അഞ്ചു ഘട്ടങ്ങളിലായി നടത്തുന്ന പരിക്രമണത്തിനിടെ നാലിടങ്ങളില്‍ കപ്പല്‍ നിര്‍ത്തും. ഓസ്‌ട്രേലിയയിലെ ഫ്രിമാന്റിലിലും ന്യൂസിലാന്‍ഡിലെ ലൈട്ടില്‍ടണിലും ഫോക്‌ലാന്‍ഡ്‌സിലെ പോര്‍ട്ട് സ്റ്റാന്‍ലിയിലും ദക്ഷിണാഫ്രിക്കയിലെ കേപ് ടൗണിലുമാണു നിര്‍ത്തുക. യാത്രയെക്കുറിച്ചുള്ള വിശദാംശങ്ങള്‍ സംഘാംഗങ്ങള്‍ പ്രധാനമന്ത്രിക്കു മുന്നില്‍ വിശദീകരിച്ചു. യാത്രാസംഘത്തിന് ആശംസകള്‍ നേര്‍ന്ന പ്രധാനമന്ത്രി, യാത്രയുടെ പുരോഗതി നിരീക്ഷിക്കുമെന്നു വ്യക്തമാക്കുകയും ചെയ്തു. ഇന്ത്യയുടെ കഴിവുകളും ശക്തികളും ലോകത്തിനു മുന്നില്‍ വെളിപ്പെടുത്താന്‍ ശ്രമിക്കണമെന്ന് അവരോട് അദ്ദേഹം അഭ്യര്‍ഥിച്ചു. യാത്ര വിജയകരമായി പൂര്‍ത്തിയാക്കിയശേഷം യാത്രാനുഭവങ്ങള്‍ പങ്കുവെക്കുകയും അവയെക്കുറിച്ച് എഴുതുകയും വേണമെന്നു പ്രധാനമന്ത്രി നിര്‍ദേശിച്ചു. ലെഫ്. കമ്മാന്‍ഡര്‍ വര്‍തിക ജോഷിയാണു കപ്പിത്താന്‍. ലഫ്. കമാന്‍ഡര്‍മാരായ പ്രതിഭ ജാംവെല്‍, പി.സ്വാതി, ലഫ്റ്റനന്റുമാരായ എസ്. വിജയദേവി, ബി.ഐശ്വര്യ, പായല്‍ ഗുപ്ത എന്നിവരാണു മറ്റു സംഘാംഗങ്ങള്‍.
എയിംസിലെ സുപ്രധാന പദ്ധതികളുടെ സമര്‍പ്പണവും, തറക്കല്ലിടലും പ്രധാനമന്ത്രി നിര്‍വ്വഹിച്ചു

പ്രധാനമന്ത്രി ശ്രീ. നരേന്ദ്ര മോദി ഇന്ന് ന്യൂഡല്‍ഹിയിലെ ആള്‍ ഇന്ത്യ ഇന്‍സ്റ്റിറ്റ്യൂട്ട് ഓഫ് മെഡിക്കല്‍ സയന്‍സസ്സില്‍ (എ.ഐ.ഐ.എം.എസ്) ആരംഭിക്കുന്ന ദേശീയ വയോജന കേന്ദ്രത്തിന് തറക്കല്ലിട്ടു. വൃദ്ധജനങ്ങള്‍ക്ക് വിവിധ സ്‌പെഷ്യാലിറ്റികളില്‍ ആരോഗ്യ പരിചരണം നല്‍കുന്നതിനുള്ള കേന്ദ്രമാണിത്. ഇവിടെ 200 ജനറല്‍ വാര്‍ഡ് കിടക്കകള്‍ ഉണ്ടാകും. ഇതേ ചടങ്ങില്‍ വച്ച് സഫ്ദര്‍ജംഗ് ആശുപത്രിയുടെ 555 കിടക്കകളുള്ള സൂപ്പര്‍ സ്‌പെഷ്യാലിറ്റി ബ്ലോക്കിന്റെ ഉദ്ഘാടനവും പ്രധാനമന്ത്രി നിര്‍വ്വഹിച്ചു. സഫ്ദര്‍ജംഗ് ആശുപത്രിയുടെ 500 കിടക്കകളുള്ള പുതിയ എമര്‍ജന്‍സി ബ്ലോക്ക്, എയിംസിലെ 300 കിടക്കകളോട് കൂടിയ പവര്‍ ഗ്രിഡ് വിശ്രമ സദനം, അന്‍സാരി നഗറിലെ എയിംസിനെയും, ട്രോമാ സെന്റിനെയും തമ്മില്‍ ബന്ധിപ്പിക്കുന്ന തുരങ്കം എന്നിവയുടെ ഉദ്ഘാടനവും പ്രധാനമന്ത്രി നടത്തി. രാജ്യത്ത് കഴിഞ്ഞ നാല് വര്‍ഷത്തിനിടെ പൊതുജനാരോഗ്യ രംഗത്തിന് ഒരു പുതിയ ദിശ നല്‍കാനായിട്ടുണ്ടെന്ന് പ്രധാനമന്ത്രി പറഞ്ഞു. നയപരമായ ഇടപെടലുകളുടെ ഒരു പരമ്പരയിലൂടെ പാവപ്പെട്ടവര്‍ക്കും ഇടത്തരക്കാര്‍ക്കും മികച്ച ആരോഗ്യ പരിചരണ സേവനങ്ങള്‍ ലഭ്യമാക്കുകയാണ് ഗവണ്‍മെന്റിന്റെ ലക്ഷ്യമെന്ന് അദ്ദേഹം പറഞ്ഞു നിലവിലുള്ള ആരോഗ്യ പരിചരണ അടിസ്ഥാന സൗകര്യങ്ങളുടെ നിലവാരം ഉയര്‍ത്തി മികച്ച ആരോഗ്യ പരിചരണ സൗകര്യങ്ങള്‍ ടു ടയര്‍, ത്രീ ടയര്‍ നഗരങ്ങളിലേയ്ക്കും വ്യാപിപിച്ചിട്ടുണ്ടെന്ന് പ്രധാനമന്ത്രി പറഞ്ഞു. ദേശീയ ആരോഗ്യ നയത്തെ കുറിച്ച് പരാമര്‍ശിക്കവെ, താങ്ങാവുന്ന ചെലവിലുള്ള ആരോഗ്യ പരിചരണവും, രോഗ പ്രതിരോധവും ഗവണ്‍മെന്റിന്റെ കാര്യപരിപാടിയില്‍ മുന്‍പന്തിയിലുണ്ടെന്ന് പ്രധാനമന്ത്രി പറഞ്ഞു. കേന്ദ്ര ഗ്രാമവികസന മന്ത്രാലയം, കുടിവെള്ള ശുചിത്വ മന്ത്രാലയം, വനിതാ ശിശു വികസന മന്ത്രാലയം, ആയുഷ് മന്ത്രാലയം എന്നിവയെല്ലാം ഈ ബഹുമുഖ സമീപനത്തില്‍ ഉള്‍പ്പെട്ടിട്ടുണ്ടെന്നും അദ്ദേഹം വ്യക്തമാക്കി. ആഗോള ലക്ഷ്യമായ 2030 ന് മുമ്പേ, 2025 ഓടെ ക്ഷയരോഗം നിര്‍മ്മാര്‍ജ്ജനം ചെയ്യാന്‍ ഇന്ത്യ ലക്ഷ്യമിട്ടിട്ടുണ്ട്. ഈ ദൗത്യം പൂര്‍ത്തിയാക്കുന്നതില്‍ രാജ്യത്തെ ആരോഗ്യമേഖലയില്‍ തനിക്ക് വിശ്വാസമുണ്ടെന്ന് പ്രധാനമന്ത്രി പറഞ്ഞു.
ഭീം ആപ്പിന്റെ പത്ത് ദശലക്ഷത്തിലധികം ഡൗണ്‍ലോഡില്‍ പ്രധാനമന്ത്രിക്ക് സന്തുഷ്ടി

പത്ത് ദിവസത്തിനുള്ളില്‍ ഭീം ആപ്പിന്റെ പത്ത് ദശലക്ഷത്തിലധികം ഡണ്‍ലോഡുകളില്‍ പ്രധാനമന്ത്രിക്ക് ശ്രീ. നരേന്ദ്ര മോദി സന്തുഷ്ടി പ്രകടിപ്പിച്ചു. ”ഇടപാടുകള്‍ വേഗത്തിലും സുഗമവുമാക്കാന്‍ കഴിഞ്ഞതിലൂടെ യുവാക്കള്‍ക്കിടയില്‍ ഭീം ആപ്പ് വളരെ പ്രിയങ്കരമായി. വ്യാപാരികള്‍ക്കും ഈ ആപ്പ് പ്രയോജനപ്രദമാണ്. ”ഇന്ത്യയില്‍ നിര്‍മ്മിക്കൂ” വിന്റെയും, അഴിമതിയുടെയും കള്ളപ്പണത്തിന്റെയും ഭീഷണി അവസാനിപ്പിക്കാന്‍ പുതിയ സാങ്കേതികവിദ്യ എങ്ങനെ ഉപയോഗപ്പെടുത്താമെന്നതിന്റെയും ഉത്തമ ഉദാഹരണമാണ് ഭീം ആപ്പ്”, പ്രധാനമന്ത്രി പറഞ്ഞു.
ട്രിപ്പിൾ ജംപിൽ വെള്ളി നേടിയ അബ്ദുല്ല അബൂബക്കറിന് പ്രധാനമന്ത്രി ആശംസകൾ നേർന്നു

ബർമിംഗ്ഹാം കോമൺവെൽത്ത് ഗെയിംസിൽ അത്‌ലറ്റിക്‌സ് പുരുഷന്മാരുടെ ട്രിപ്പിൾ ജംപ് ഇനത്തിൽ വെള്ളി നേടിയ അബ്ദുല്ല അബൂബക്കറിന് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. പ്രധാനമന്ത്രി ട്വീറ്റ് ചെയ്തു : “കോമൺവെൽത്ത് ഗെയിംസിലെ ട്രിപ്പിൾ ജമ്പ് ഇനത്തിൽ അബ്ദുള്ള അബൂബക്കർ വെള്ളി നേടിയതിൽ സന്തോഷമുണ്ട്. ഒരുപാട് കഠിനാധ്വാനത്തിന്റെയും ശ്രദ്ധേയമായ പ്രതിബദ്ധതയുടെയും ഫലമാണ് മെഡൽ. അദ്ദേഹത്തിന്റെ ഭാവി പ്രവർത്തനങ്ങൾക്ക് എല്ലാ ആശംസകളും.”
കൊറിയന്‍ ഓപ്പണ്‍ പരമ്പര ജയിച്ച പി.വി.സിന്ധുവിനെ പ്രധാനമന്ത്രി അഭിനന്ദിച്ചു

കൊറിയന്‍ ഓപ്പണ്‍ സൂപ്പര്‍ സീരീസ് ജയിച്ച പി.വി.സിന്ധുവിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘കൊറിയന്‍ ഓപ്പണ്‍ സൂപ്പര്‍ സീരീസില്‍ വിജയിച്ച പി.വി.സിന്ധുവിന് അഭിനന്ദനങ്ങള്‍. അവരുടെ നേട്ടത്തില്‍ ഇന്ത്യക്ക് അങ്ങേയറ്റത്തെ അഭിമാനമുണ്ട്’, പ്രധാനമന്ത്രി പറഞ്ഞു.
ജോര്‍ജ് ഫെര്‍ണാണ്ടസിന്റെ നിര്യാണത്തില്‍ പ്രധാനമന്ത്രി അനുശോചിച്ചു.

ജോര്‍ജ് ഫെര്‍ണാണ്ടസിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ഇന്ത്യയിലെ ഏറ്റവും മികച്ച രാഷ്ട്രിയ നേതൃത്വത്തിന്റെ പ്രതിനിധിയായിരുന്നു ജോര്‍ജ് സാഹബ് എന്നു പ്രധാനമന്ത്രി പറഞ്ഞു. നിര്‍ഭയനും നിഷ്‌കളങ്കനും സത്യസന്ധനും ക്രാന്തദര്‍ശിയുമായിരുന്ന അദ്ദേഹം രാജ്യത്തിന് അമൂല്യമായ സംഭാവനകള്‍ നല്കിയിട്ടുണ്ട്. പാവങ്ങളുടെയും പാര്‍ശ്വവത്കൃതരുടെയും ഏറ്റവും ഉറച്ച ശബ്ദങ്ങളില്‍ ഒന്നായിരുന്നു അദ്ദേഹം. അദ്ദേഹത്തിന്റെ വേര്‍പാടില്‍ ദുഖിക്കുന്നു. ജോര്‍ജ് ഫെര്‍ണാണ്ടസിനെ കുറിച്ച് ഓര്‍ക്കുമ്പോള്‍, നീതിക്കുവേണ്ടി പോരാടിയ ശ്രദ്ധേയനും സമരോത്സുകനുമായ തൊഴിലാളി നേതാവിനെയും, പ്രസംഗ വേദികളില്‍ ഏറ്റവും ഊര്‍ജ്ജസ്വലനും ഒപ്പം വിനീതനുമായ രാഷ്ട്രീയ പ്രവര്‍ത്തകനെയും, ക്രാന്തദര്‍ശിയായ റെയില്‍വെ മന്ത്രിയെയും, ഇന്ത്യയെ ശക്തവും സുരക്ഷിതവുമാക്കിയ പ്രഗത്ഭനായ പ്രതിരോധമന്ത്രിയെയുമാണ് നാം ഓര്‍മ്മിക്കുക. സുദീര്‍ഘമായ പൊതു ജീവിതത്തില്‍ ഒരിക്കല്‍ പോലും ജോര്‍ജ് സാഹിബ് തന്റെ രാഷ്ട്രിയ ആദര്‍ശങ്ങളില്‍ നിന്നും വ്യതിചലിച്ചില്ല. പല്ലും നഖവും ഉപയോഗിച്ച് അദ്ദഹം അടിയന്തിരാവസ്ഥയെ എതിര്‍ത്തു. അദ്ദേഹത്തിന്റെ എളിമയും വിനയവും എപ്പോഴും ശ്രദ്ധിക്കപ്പെട്ടു. ദുഃഖാര്‍ത്തരായ അദ്ദേഹത്തിന്റെ കുടുംബാംഗങ്ങളെയും സ്‌നേഹിതരെയും ലക്ഷക്കണക്കിന് അനുയായികളെയും ഞാന്‍ ഓര്‍ക്കുന്നു. അദ്ദേഹത്തിന്റെ ആത്മാവിനു ശാന്തി നേരുന്നു.
വീര സവര്‍ക്കര്‍ ജയന്തി ദിനത്തില്‍ ആദരാഞ്ജലി അര്‍പ്പിച്ച് പ്രധാനമന്ത്രി

വീര സവര്‍ക്കറിന്റെ ജന്മദിനത്തില്‍ അദ്ദേഹത്തിന് ആദരാഞ്ജലി അര്‍പ്പിച്ച് പ്രധാനമന്ത്രി ശ്രീ. നരേന്ദ്രമോദി. ”ഈ ജയന്തി ദിനത്തില്‍ ധീരനായ വീര സവര്‍ക്കറിനെ ഞാന്‍ നമിക്കുന്നു. അദ്ദേഹത്തിന്റെ ധീരത, നിരവധി പേര്‍ക്ക് സ്വാതന്ത്ര്യ സമരത്തില്‍ പങ്കുചേരാനും സാമൂഹ്യ പരിഷ്‌കരണത്തിന് ഊന്നല്‍ നല്‍കി പ്രവര്‍ത്തിക്കാനും പ്രചോദനമായതും നാം ഓര്‍ക്കുന്നു” – പ്രധാനമന്ത്രി പറഞ്ഞു.
സെബിയും യുകെയിലെ ഫിനാന്‍ഷ്യല്‍ കണ്ടക്റ്റ് അതോറിറ്റിയും തമ്മില്‍ ഒപ്പുവച്ച യൂറോപ്യന്‍ യൂണിയന്‍ സമാന്തര നിക്ഷേപ ഫണ്ട് കൈകാര്യകര്‍തൃ മാര്‍ഗ്ഗനിര്‍ദേശ (എഐഎഫ്എംഡി) ധാരണാപത്രം പുതുക്കാന്‍ മന്ത്രിസഭാ യോഗത്തിന്റെ അനുമതി

സെക്യൂരിറ്റീസ് ആന്റ് എക്‌സ്‌ചേഞ്ച് ബോര്‍ഡ് ഓഫ് ഇന്ത്യ (സെബി)യും യുകെയിലെ ഫിനാന്‍സ് കണ്ടക്റ്റ് അതോറിറ്റിയും (എഫ്‌സിഎ) തമ്മില്‍ ഒപ്പുവച്ച യൂറോപ്യന്‍ യൂണിയന്‍ സമാന്തര നിക്ഷേപ ഫണ്ട് കൈകാര്യകര്‍തൃ മാര്‍ഗ്ഗനിര്‍ദേശ (എഐഎഫ്എംഡി) ധാരണാപത്രം പുതുക്കാന്‍ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. 2020 ജനുവരി 31നു യുകെ യൂറോപ്യന്‍ യൂണിയനില്‍ നിന്ന് പുറത്തുപോയ സാഹചര്യത്തിലാണ് ഇത്. പ്രധാന ഫലപ്രാപ്തി 2020 ജനുവരി 31ന് യുകെ യൂറോപ്യന്‍ യൂണിയനില്‍ നിന്നു പുറത്തുവന്നു. അതിനു മുമ്പ്ുതന്നെ പുതുക്കിയ ധാരണാപത്രം ഒപ്പുവച്ചില്ലെങ്കില്‍ പരസ്പരമുള്ള ഇടപാടുകള്‍ പ്രതിസന്ധിയിലാകും എന്ന് യുകെയിലെ എഫ്‌സിഎ സെബിയെ അറിയിച്ചു. അതിന്റെ അടിസ്ഥാനത്തില്‍ എത്രയും വേഗം പുതുക്കിയ ധാരണാപത്രം ഒപ്പുവയ്ക്കാനും അഭ്യര്‍ത്ഥിച്ചു. നിലവില്‍ മാറിയ സാഹചര്യം ഇന്ത്യയിലെ തൊഴിലിനെ ഇത് ഏതെങ്കിലും വിധത്തില്‍ ബാധിക്കുമെന്ന് കരുതുന്നില്ല. പശ്ചാത്തലം എഐഎഫ്എംഡിക്കു കീഴില്‍ യൂറോപ്യന്‍ യൂണിയന്റെയും യൂറോപ്യന്‍ യൂണിയന്‍ ഇതര അധികൃതരുടെയും ഇടയില്‍ മതിയായ സഹകരണ സംവിധാനം ഉണ്ടാക്കുന്നതിന് എഫ്‌സിഎ ഉള്‍പ്പെടെ 27 യൂറോപ്യന്‍ യൂണിയന്‍ ഏജന്‍സികളുമാി സെബി 2014 ജൂലൈ 28നു ധാരണാപത്രം ഒപ്പുവച്ചിരുന്നു. യുകെ യൂറോപ്യന്‍ യൂണിയനില്‍ നിന്നു പിന്‍മാറിയ സാഹചര്യത്തില്‍, നിലവിലെ ധാരണാപത്രം യൂറോപ്യന്‍ യൂണിയന്‍ നിയമങ്ങള്‍ക്കു വിധേയമാണെന്നും യുകെയിലെ ബന്ധപ്പെട്ട നിയമത്തിന്റെ അടിസ്ഥാനത്തില്‍ മതിയായ മാറ്റങ്ങള്‍ വരുത്തി ധാരണാപത്രം പുതുക്കണം എന്നും എഫ്‌സിഎ സെബിക്ക് നോട്ടീസ് അയച്ചു.